NaiveNeuron/SloPal huggingface dataset:
B. Bugár, podpredseda NR SR: (2005-05-18):
J. Miklušičák, poslanec: Ďakujem pekne. Vážený pán podpredseda, panie poslankyne, vážení páni poslanci, Ústavnoprávny výbor Národnej rady uznesením z 25. apríla 2005 ma určil za spravodajcu k návrhu poslankyne Národnej rady Slovenskej republiky Jany Laššákovej na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov (tlač 1129). Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona obsahuje z formálnoprávnej stránky všetky náležitosti uvedené v § 67 a 68 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Dôvodová správa uvádza, že predkladaný návrh zákona je v súlade s Ústavou Slovenskej republiky, ako aj s medzinárodnými zmluvami, ktorými je Slovenská republika viazaná. Nebude mať vplyv na štátny rozpočet ani na rozpočty obcí a vyšších územných celkov, nebude zvyšovať nároky na pracovné zabezpečenie. Predložený návrh zákona tiež nebude mať vplyv na životné prostredie. Osobitná časť dôvodovej správy obsahuje zdôvodnenie jednotlivých ustanovení návrhu zákona. Doložka zlučiteľnosti návrhu zákona s právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu zákona je upravená v práve Európskych spoločenstiev a práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, navrhujem, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku prerokuje uvedený návrh zákona v druhom čítaní. V súlade s rozhodnutím predsedu Národnej rady Slovenskej republiky č. 1131 z 25. apríla 2005 podľa § 74 rokovacieho poriadku Národnej rady Slovenskej republiky tiež navrhujem, aby návrh zákona prerokovali výbory Národnej rady Slovenskej republiky: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárstvo, privatizáciu a podnikanie. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory vrátane gestorského predmetný návrh zákona prerokovali do 20. júna 2005. Pán podpredseda, prosím, otvorte rozpravu.
Jurinová, Erika, podpredsedníčka NR SR (2014-11-10):
Na vaše vystúpenie chce reagovať pán poslanec Osuský. Uzatváram možnosť prihlásiť sa faktickou poznámkou. Dávam vám slovo, nech sa páči, pán poslanec Osuský.
Bugár, Béla, poslanec NR SR (2016-03-23):
Sľubujem. (Potlesk.)
Danko, Andrej, predseda NR SR (2017-04-06):
Pán poslanec Krajniak. Pripraví sa pani poslankyňa Verešová. Pán poslanec Krajniak stráca poradie. Pani poslankyňa Verešová, nech sa páči.
Hort, Milan, podpredseda NR SR (2011-03-29):
Pán poslanec Podmanický s faktickou poznámkou, nech sa páči.
I. Federič, poslanec: (2003-03-06):
Predseda Národnej rady Slovenskej republiky svojím rozhodnutím č. 151 zo dňa 25. februára 2003 pridelil návrh uznesenia Národnej rady na prerokovanie výboru Národnej rady Slovenskej republiky. Výbor Národnej rady Slovenskej republiky pre nezlučiteľnosť funkcií štátnych funkcionárov na svojej schôdzi dňa 26. februára 2003 prerokoval pridelený návrh uznesenia a prijal uznesenie č. 7, podľa ktorého odporúča Národnej rade Slovenskej republiky schváliť návrh uznesenia k zlučiteľnosti mandátu poslanca Národnej rady Slovenskej republiky s mandátom poslanca Európskeho parlamentu. Ďakujem. Z. Martináková, podpredsedníčka NR SR: Ďakujem, pán poslanec, prosím, zaujmite miesto pre spravodajcov. Otváram rozpravu k tomuto bodu programu. Písomne sa do rozpravy neprihlásil žiaden z poslancov. Otváram možnosť hlásiť sa ústne do rozpravy. Uzatváram možnosť hlásiť sa ústne do rozpravy a vyhlasujem rozpravu za skončenú. Myslím, pán spravodajca, že môžeme pristúpiť k hlasovaniu. Pán spravodajca, môžeme pristúpiť k hlasovaniu. Prosím vás, aby ste uviedli hlasovanie. Uznesenie máme všetci k dispozícii? (Súhlasná reakcia pléna.)
A. Záborská, poslankyňa: (2002-04-04):
I. Presperín, podpredseda NR SR: Dávam hlasovať o tomto návrhu, ktorý predniesla pani spoločná spravodajkyňa, aby sme nepokračovali v rokovaní o tomto návrhu zákona. (Hlasovanie.) Prítomných 115 poslancov, za 67, proti 19, zdržalo sa 22, nehlasovalo 7. Tento návrh bol schválený, teda Národná rada nebude pokračovať v rokovaní o návrhu zákona.
A. Belousovová, podpredsedníčka NR SR: (2008-11-04):
A chcem sa opýtať pána podpredsedu vlády ako navrhovateľa, či chce zaujať k nej stanovisko. Nech sa páči.
Blanár, Juraj, podpredseda NR SR (2021-11-26):
S faktickou poznámkou na vystúpenie pána poslanca Dostála pán poslanec Žiak.
Laššáková, Jana, podpredsedníčka NR SR (2015-11-26):
V poradí štvrtú otázku položil pán poslanec Péter Vörös ministrovi práce, sociálnych vecí a rodiny Slovenskej republiky Jánovi Richterovi. A otázka znie: „Vážený pán minister, v júli tohto roku som sa vás pýtal na hodine otázok ohľadne otvoreného listu rodičov a opatrovateľov zdravotne ťažko postihnutých detí a členov rodiny, ktorí vo svojom otvorenom liste požadovali vládnych predstaviteľov o riešenie ich situácie. Aké konkrétne kroky ste podnikli s cieľom riešiť problémy týchto rodín na legislatívnej úrovni?“ Poprosím vás o odpoveď, pán minister, ako aj o oznámenie ukončenia odpovede. Nech sa páči, máte slovo.
Zmajkovičová, Renáta, podpredsedníčka NR SR (2014-03-27):
Ďakujem, pán podpredseda vlády. Ďalšiu otázku položil pán poslanec Jozef Mikloško podpredsedovi vlády a ministrovi financií Petrovi Kažimírovi a otázka znie: „Vážený pán minister, v ostatných mesiacoch dostávajú stovky občanov od štátom ovládanej spoločnosti Centrálny depozitár cenných papierov, akciová spoločnosť, platobné rozkazy a žaloby. Nimi vymáha Centrálny depozitár cenných papierov od občanov poplatky za vedenie účtu cenných papierov za roky 2008 a 2009. Prečo štátny Fond národného majetku uhrádza poplatky len za tých, ktorí sa svojich cenných papierov zbavia, a nie aj za tých, čo sa z objektívnych príčin cenných papierov zbaviť nemohli? Ako vysvetlí štátom ovládaný Centrálny depozitár cenných papierov výšku poplatku za vedenie účtu, keď pred rokom 2008 bolo vedenie účtu zadarmo? Prečo sa vôbec musia občania zbavovať svojich cenných papierov, len aby ušetrili neobjektívne vyrátané poplatky Centrálnym depozitárom cenných papierov?“ Nech sa páči, pán podpredseda vlády a minister financií.
Žiga, Peter, podpredseda NR SR (2023-12-14):
Pán poslanec Dvořák.
Puci, Róbert, poslanec NR SR (2014-06-03):
Pán predseda, dajte, prosím, hlasovať o návrhu zákona ako o celku s odporučením gestorského výboru schváliť.
Bugár, Béla, podpredseda NR SR (2017-12-07):
Prezentujme sa a hlasujeme. (Hlasovanie.) Prítomných 133 poslancov, za 13, zdržalo sa 120 poslancov. Konštatujem, že tieto body neboli schválené. Nech sa páči ďalej.
Potocký, Milan, poslanec NR SR (2020-09-29):
Ďakujem za slovo, pán predsedajúci. Ja vidím v tomto parlamente a ty si to už aj naznačil, pán poslanec Kuriak, jednu takú absurdnosť. Vždy, keď príde na stôl nejaký zákon o ochrane zvierat a živočíchov, tak sa tu ideme všetci potrhať v tom, akí sme humánni, sociálni a ľudskí. A keď tu máme na stole zákon, ktorý má pomôcť tehotným ženám a chrániť životy nenarodených detí, zrazu počúvame argumenty, stiahnite tento zákon, nie je vhodná doba, nie je vhodný čas. Podľa vás by tento čas nebol vhodný nikdy. Ja to považujem za zvrhlé a choré, že v tomto parlamente majú zvieratká, mačičky, psíkovia prednosť pred deťmi, pred ochranou života nenarodených detí. Preto vyzývam poslancov, aby sa v tejto otázke správali konečne zodpovedne. Ďakujem pekne. (Potlesk.)
J. Halecký, poslanec: (2008-05-14):
V tej súvislosti chcem podotknúť, že skutočne po narodení dieťaťa je zvýšená náročnosť na starostlivosť o dieťa a celkove o rodinu nielen vzhľadom na záťaž finančnú, časovú a organizačnú, lebo takisto je pre matku potrebná takisto pomoc druhého rodiča. Chcem však poukázať, že tá starostlivosť o rodinu a, dá sa povedať, komplexne o rodinu, o matku, o dieťa zahŕňa nielen tento faktor, čo, myslím si, pán poslanec si uvedomuje, že je to len čiastočné riešenie a riešenie možno nie to najpodstatnejšie a najdôležitejšie. Ja by som tu však chcel uplatniť pozornosť, že starostlivosť o rodinu by sme mali riešiť komplexne. Mal by byť vypracovaný skutočne reálny, realistický program starostlivosti, ktorý by zahrnoval či už starostlivosť o zamestnanie matiek, starostlivosť v predškolských zariadeniach, starostlivosť o viacdetné rodiny včítane finančného zvýhodňovania, hlavne nielen čo sa týka daňových odvodov a daňových povinností alebo aj priamych finančných subvencií v rôznych formách. Takže pokiaľ by som chcel túto tému uzatvoriť, myslím si, že je to vítaný prínos do diskusie o starostlivosti o ženu a matku a o dieťa. Avšak 200 mil. ročne je na úvahu, či je to dané hlavne tým správnym smerom. Chcel by som sa však pána poslanca Brocku opýtať, či bola konzultácia tejto otázky aj so zväzom zamestnávateľov, so zväzom živnostníkov, pretože hlavne súkromný sektor u nás predstavuje už rozhodujúcu časť finančnej náročnosti, či je pozitívna odozva alebo či je negatívna odozva. Predpokladám, že táto otázka je vo vývoji, vo vývoji ďalšieho času. A pokiaľ by finančná situácia v štáte, pokiaľ by finančná situácia aj v tomto súkromnom sektore, ktorý je na rozvoji, dovoľovala riešenie aj otcovskou, dá sa povedať, dovolenkou, by to bolo elegantné a nápomocné. Je potrebné však iba zvážiť, či je to aktuálne teraz a či je to aktuálne v takom rozsahu, ako je to navrhované. Ďakujem.
Kollár, Boris, predseda NR SR (2021-11-10):
Ďalšia faktická, pán poslanec Blcháč, nech sa páči.
M. Číž, podpredseda NR SR: (2008-12-03):
(Hlasovanie.) 132 prítomných, 76 za, 18 proti, 38 sa zdržalo. Konštatujem, že sme schválili vládny návrh novely Trestného zákona . Ďakujem, pani spravodajkyňa. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka a o zmene a doplnení niektorých zákonov, ktorý prerokovávame v skrátenom legislatívnom konaní (tlač 861). Slovo má spravodajkyňa z gestorského výboru pre pôdohospodárstvo, životné prostredie a ochranu prírody. Máte slovo, pani spravodajkyňa.
Zmajkovičová, Renáta, podpredsedníčka NR SR (2013-11-28):
Pán poslanec Hlina.
P. Paška, predseda NR SR: (2008-02-12):
Dámy a páni, chcem sa spýtať, či je všeobecný súhlas so zmenami. (Odpovede v sále.) Nie. Dobre. Keď dovolíte, ja najprv pre poriadok zopakujem, ako by potom pokračoval program. A budeme hlasovať, keďže nie je s tým všeobecný súhlas. Budeme pokračovať po skončení hlasovania po krátkej prestávke v prerušenej rozprave k návrhu ústavného zákona. Budeme ďalej potom v rokovaní pokračovať súvisiacim návrhom novely zákona o poslancoch. Mali sme pôvodne dohodu z piatka, že o 14.00 hodine bude bod programu poslanecký návrh zákona pána Minárika. Ale doporučujem, aby sme pokračovali podľa programu, teda prerokovaním návrhu policajného zákona (o štátnej službe), potom aby sme rokovali o návrhu na skrátené legislatívne konanie a tak aby sme rokovali o návrhu pána poslanca Minárika. V súvislosti so zmenou, ktorú navrhla pani poslankyňa Mušková, navrhujem, aby sme preložili body programu 40 a 41, tak ako nás požiadala aj pani ministerka, na rokovanie na stredu po hlasovaní o 17.00 hodine. Takže dávam hlasovať, či je s tým súhlas. Hlasujeme o takejto zmene programu 19. schôdze. (Hlasovanie.) Ruším toto hlasovanie. Ospravedlňujem sa. (Reakcie z pléna.) Takže budeme najprv hlasovať o súhlase so zaradením skráteného legislatívneho konania do programu. Takže predchádzajúce hlasovanie vyhlasujem za zmätočné a budeme najprv hlasovať o zaradení bodu do programu, ako povedala pani poslankyňa Laššáková, a potom o zmenách programu. Takže hlasujeme o vyslovení súhlasu so zaradením skráteného legislatívneho konania do programu. (Hlasovanie.) 136 prítomných, 77 za, 57 proti, 1 sa zdržal, 1 nehlasoval. Konštatujem, že sme schválili bod skrátené legislatívne konanie. (Hlas v sále.) Pán podpredseda, dám vám potom slovo. A budeme teraz hlasovať o zmenách v programe. Hlasujeme o zmenách v programe, tak ako som ich uviedol pred hlasovaním o súhlase so skrátením legislatívnym konaním. (Hlasovanie.) 136 prítomných, 80 za, 52 proti, 3 sa zdržali, 1 nehlasoval. Konštatujem, že sme odsúhlasili zmeny v programe 19. schôdze. Ďakujem pekne. Ešte, pán podpredseda Hort, nech sa páči.
Janiš, Stanislav, poslanec NR SR (2010-12-15):
Pán predseda, dajte, prosím, hlasovať o tom, že Národná rada prideľuje predložený návrh zákona na prerokovanie výborom: ústavnoprávnemu výboru, výboru pre hospodárstvo, výstavbu a dopravu, výboru pre verejnú správu a regionálny rozvoj a výboru pre obranu a bezpečnosť a ďalej za gestorský výbor odporučí výbor pre hospodárstvo, výstavbu a dopravu. Určené výbory prerokovať návrh zákona v druhom čítaní do 27. januára 2011 a gestorský výbor do 31. januára 2011.
B. Bugár, podpredseda NR SR: (2005-05-25):
(Hlasovanie.) Prítomných 137 poslancov, za 94, zdržalo sa 43 poslancov. Konštatujem, že Národná rada schválila body 15 a 16. Nech sa páči, pani poslankyňa. E. Dolník, poslankyňa: Pristúpime k návrhu pani poslankyne Tóthovej, ktorá podala jeden pozmeňujúci návrh.
Šeliga, Juraj, podpredseda NR SR (2020-05-12):
Panie poslankyne, páni poslanci, pri hlasovaním o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti sme nehlasovali o tom, kedy bude prerokovaný vo výboroch. Pýtam sa, či je všeobecný súhlas na to, aby bola tá lehota ihneď. (Súhlasná reakcia z pléna.) Ďakujem vám pekne. Odhlasovali sme v prvom čítaní vládne návrhy zákonov, o ktorých rokujeme v skrátenom konaní. Poprosím predsedov príslušných výborov, ktorým boli vládne návrhy zákonov pridelené, aby zvolali schôdzu výborov. Keďže je 18.12 hod., chcem poprosiť, ak je možné, aby výbory rokovali aj dnes, samozrejme, nechávam to na predsedoch. A zároveň vám chcem povedať, že zajtra bude schôdza pokračovať až o 10.30 hod. s tým, aby komfortne mohli výbory dorokovať a samozrejme, keďže začneme iba druhé čítanie, tak hlasovanie o jedenástej hodine ešte nebude. A teraz, pani poslankyňa Cigániková, nech sa páči.
Jahnátek, Ľubomír, minister pôdohospodárstva a rozvoja vidieka SR (2014-10-16):
Ďakujem pekne za slovo, vážená pani predsedajúca. Vážený pán poslanec, v mene ministra školstva, vedy, výskumu a športu, ktorého dnes zastupujem, vám ďakujem za položenú otázku. Dovoľte mi prečítať odpoveď pána ministra Petra Pellegriniho. Na rokovania o uložení racionalizačných opatrení bolo v roku 2013 pozvaných 129 zriaďovateľov základných škôl, z toho 78 zriaďovateľom boli uložené racionalizačné opatrenia. Okresné úrady v sídle kraja preverili v septembri 2014, či zriaďovatelia splnili uložené racionalizačné opatrenia. Výsledky kontroly sú nasledovné: 16 zriaďovatelia splnili uložené racionalizačné opatrenia, a to nasledovne: - 1 zriaďovateľ znížil počet nepedagogických zamestnancov, - 6 škôl získalo dostatočný počet žiakov v triedach, - 4 školy sú vyradené zo siete plus 1 ukončila činnosť, proces vyradenia zo siete v súčasnosti prebieha, - 4 školy znížili počet tried na prvom stupni; 62 zriaďovateľov neuskutočnilo uložené racionalizačné opatrenia. Tieto racionalizačné opatrenia sú stále v platnosti aj pre nasledujúci školský rok. To znamená, že títo zriaďovatelia sa môžu zapojiť do dohodovacieho konania, až keď zrealizujú uložené racionalizačné opatrenia. Ide o slobodné rozhodnutie zriaďovateľa a ministerstvo ho rešpektuje. Zriaďovatelia škôl, ktorí neuskutočnili uložené racionalizačné opatrenia, si budú musieť chýbajúce finančné prostriedky dofinancovať z vlastných zdrojov. Pripomínam, že ministerstvo poslalo na každého žiaka základnej školy zriadenej zriaďovateľom, ktorý bol pozvaný na rokovanie o uloženie racionalizačného opatrenia, zvýšený normatív, ktorý v roku 2014 predstavuje sumu približne 2-tisíc eur. Napríklad zriaďovatelia základných škôl s počtom žiakov základnej školy väčším ako 250 dostali na žiaka normatív len 1 500 eur a tieto finančné prostriedky sú pre nich postačujúce. Vážený pán poslanec, ďakujem za vašu pozornosť. Pani predsedajúca, skončil som.
Bugár, Béla, podpredseda NR SR (2019-02-01):
Prezentujme sa a hlasujme. (Hlasovanie.) Prítomných 138, za 120, proti 11, zdržalo sa 6 poslancov, 1 nehlasoval. Návrh sme schválili. Prosím teraz pána poslanca Kvorku, aby uviedol hlasovanie v prvom čítaní... (Ruch v sále.) Páni poslanci! Môžte si sem sadnúť, keď chcete. ... aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 330/1991 Zb. o pozemkových úpravách (tlač 1295). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov , tlač 1295.)
Pellegrini, Peter, podpredseda NR SR (2020-04-28):
Na vaše vystúpenie desať... Technici, je len desať? Iba prvá strana, desať, posledný pán poslanec Svrček. Ako prvý, pán poslanec Linhart, nech sa páči.
Zelník, Štefan, poslanec NR SR (2019-12-05):
Pani poslankyňa Smolíková podala dva konkrétne pozmeňujúce návrhy. Nakoľko z prvého podaného pozmeňujúceho návrhu poslanci stiahli svoje podpisy, nie je možné o ňom hlasovať. Aby sme mohli hlasovať o druhom pozmeňujúcom návrhu pani poslankyne Smolíkovej podanom v rozprave, dajte hlasovať o skrátení lehoty podľa § 83 ods. 4 zákona o rokovacom poriadku.
Vons, Peter, poslanec NR SR (2020-11-03):
Ďakujem. Vážený pán predsedajúci, vážené panie poslankyne, vážení páni poslanci, vážený pán minister, predseda Národnej rady Slovenskej republiky rozhodnutím č. 309 z 22. októbra 2020 pridelil výboru pre hospodárske záležitosti návrh vlády na skrátené legislatívne konanie o vládnom návrhu, ktorým sa mení a dopĺňa zákon č. 213/2019 o odplatách a o poskytovaní príspevku v civilnom letectve a o zmene a doplnení niektorých zákonov v znení zákona č. 90/2020 Z. z. (tlač 318), s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej 32. schôdzi dnes 
3. novembra 2020. Uznesením č. 79 odporučil Národnej rade Slovenskej republiky tento návrh schváliť s tým, že prvé, druhé a tretie čítanie sa uskutoční na 16. schôdzi Národnej rady. Vážený pán predsedajúci, prosím, otvorte rozpravu.
Bugár, Béla, podpredseda NR SR (2018-02-06):
Nech sa páči prezentujme sa a hlasujme o tejto medzinárodnej zmluve. (Hlasovanie.) Prítomných 140, za hlasovali všetci poslanci, 140 poslancov. Konštatujem, že medzinárodnú zmluvu sme schválili. Teraz budeme hlasovať znovu v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky so zmenami a doplnkami dohovoru, predpokladám COTIF (tlač 804). Pán poslanec Mojš, nech sa páči, máte slovo. [Hlasovanie o návrhu na vyslovenie súhlasu Národnej rady Slovenskej republiky so zmenami a doplnkami dohovoru COTIF v znení protokolu 1999 prijatými na 12. valnom zhromaždení Medzivládnej organizácie pre medzinárodnú železničnú prepravu (OTIF) , tlač 804.]
P. Hrušovský, predseda NR SR: (2004-05-27):
(Hlasovanie.) 126 prítomných, 55 za, 2 proti, 68 sa zdržalo, 1 nehlasoval. Návrh na postúpenie návrhu zákona do tretieho čítania sme neschválili. Teraz pristúpime k hlasovaniu o návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohode medzi Belgickým kráľovstvom, Dánskym kráľovstvom, Spolkovou republikou Nemecko, Írskou republikou, Talianskou republikou, Luxemburským veľkovojvodstvom, Holandským kráľovstvom, Európskym spoločenstvom pre atómovú energiu a Medzinárodnou agentúrou pre atómovú energiu o implementácii článku III ods. 1 a 4 Zmluvy o nešírení jadrových zbraní . Nech sa páči, pán poslanec Köteles.
Laurenčík, Milan, podpredseda NR SR (2021-03-18):
Prosím, prezentujme sa a hlasujme o vrátenom zákone, ktorý nám vrátila pani prezidentka. (Hlasovanie.) Prítomných 122, za 73, proti 29, zdržalo sa 18, nehlasovali 2. Konštatujem, že Národná rada po opätovnom prerokovaní neschválila novelu zákona č. 488/2013 Z. z. o diaľničnej známke, vráteného prezidentkou Slovenskej republiky. Vážené panie poslankyne, vážení páni poslanci, teraz pristúpime k hlasovaniu o bode 40 programu, je to prvé čítanie o vládnom návrhu zákona o podpore v čase skrátenej práce, o podpore v čase skrátenej práce, tlač 438. Dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Jánovi Herákovi, aby hlasovanie uviedol. Vážené panie poslankyne, páni poslanci, prosím, ukľudnime sa, aby sme neurobili nejaký zmätok pri hlasovaní. Ďakujem. (Hlasovanie o vládnom návrhu zákona o podpore v čase skrátenej práce a o zmene a doplnení niektorých zákonov , tlač 438.)
Hort, Milan, podpredseda NR SR (2010-12-08):
Ďakujem pekne. S faktickou poznámkou neevidujem žiadneho pána poslanca, ani pani poslankyňu. Uzatváram možnosť prihlásiť sa s faktickou poznámkou a teraz otváram možnosť prihlásiť sa do rozpravy ústne. Nie je nikto v sále, kto by chcel diskutovať k tomuto návrhu ďalej, a preto vyhlasujem rozpravu za skončenú. Pýtam sa pána podpredsedu vlády a ministra práce, sociálnych vecí a rodiny, či chce v záverečnom slove reagovať na rozpravu? Nech sa páči.
J. Halecký, poslanec: (2008-04-09):
K otázke obal zahraničia alebo tlačový zákon na Slovensku, myslím si, že európske či už novinárske, alebo aj hospodársko-politické kruhy vždycky pripomienkujú tlačové zákony v jednotlivých krajinách a robia taký určitý monitoring, ktorý by miestne krajiny prinútil, aby nevyužívali niektoré body k tomu, k čomu oni to nepovažujú za správne. Osobne si myslím, že aj Európska únia, aj Rada Európy má záujem, aby aj u nás ten starý tlačový zákon bol novelizovaný... (Prerušenie vystúpenia časomierou.)
Urban, Miroslav, poslanec NR SR (2022-11-30):
Ďakujem za slovo. Prečo, pán Matovič, prečo? Už sme sa dohodli, už sme sa uzmierili, že to takto pôjde, tie návrhy zákonov. Prečo zase rozdúchavate vášne? Prečo zase vaše subjektívne hodnotenie zdravotníkov, lekárov dávate na piedestál a určujete pravidlá? Ja si myslím, že pokiaľ by vás počúvali poslanci OĽANO, tak necháte to zdravotníctvo úplne padnúť. Necháte zavreté nemocnice týždeň, dva týždne, vykašlete sa na to, a či budú umierať ľudia, už len z tej svojej vlastnej ješitnosti by ste to takto nechali. Myslím, že máte zlé dáta. Vraveli ste, že potrebujeme mladých lekárov do nemocníc. Áno, potrebujeme, ale potrebujeme aj starších atestovaných. Tí najlepší lekári, ktorí sú aj odborne zdatní, majú tú prax možno dvadsať rokov. A práve tých treba motivovať, aby zostali v tých nemocniciach. Po desiatich, dvadsiatich rokoch urobia si atestácie a všetci utekajú do súkromia. Keby ste mali reálne štatistiky a videli, ako to v tých nemocniciach vyzerá, že je tam primár atestovaný, možno jeho zástupca a potom sú tam lekári po škole, ktorí čakajú len aby sa odatestovali a utiekli preč, tak by ste pochopili, prečo tie koeficienty chcelo LOZ také, aké chcú. A vôbec, nadávať na LOZ, Lekárske odborové združenie, ja som tiež odborár vo výpovedi. No a čo? A vy mi budete nadávať, že som terorista a že som opľul pacientov a že som nahuckaný. No figu borovú. Nikto neni nahuckaný. Však to sú normálni lekári, ktorí žijú z výplaty. Možnože tí, čo nežijú z výplaty, o ktorých ste spomínali, tí nepodávajú výpovede. Ale taký bežný lekár, dajaký detský hematoonkológ, verte mi, že takí ľudia neberú úplatky. Takí žijú z platu. A vy ich označíte, ako keby to bola nejaká spodina. Ak si myslíte, že treba zvýšiť platy sestrám, dobre, však veď dá sa o tom rokovať. Aj s tými odborárkami pre zdravotné sestry. V pohode. Všetko sa dá naplánovať do budúcna. Neni problém. Ale to je váš problém. Nie náš, opozície.
Nachtmannová, Oľga, poslankyňa NR SR (2013-12-04):
Pán poslanec Poliačik, žalostné výsledky PISA nie sú určite výsledkom šedej masy učiteľov, ako ste ich nazvali, a rovnako nie sú určite výsledkom posledného roka. Školstvo ťahajú dole už dlhodobo samozvaní pseudoodborníci, ktorí bez praxe, bez poznania reality veľakrát iba na základe ideológie forsírujú svoje, v úvodzovkách, skvostné nápady. Pán kolega, po ´89 roku navštívilo Slovenskú republiku viacero odborníkov z krajín starej Európy a vôbec to neboli odmietavé stanoviská. Ja si pamätám, keď tu boli odborníci z Veľkej Británie, keď od nás brali kufre metodických pomôcok, boli nadšení, ako dokážeme malé deti učiť základné poznatky z matematiky, prechody cez časové rady, ako rýchlo ich učíme písať. Ja osobne som mala skúsenosť so ženami z Nórska, z ktorých veľká časť bola práve odborníkmi v oblasti školstva a ony mi vtedy povedali, školstvo máte na veľmi vysokej úrovni, stavajte na tom, nebúrajte to. A práve títo mnohí samozvaní odborníci začali. Začali napádať matematiku, začali napádať výchovu k určitej disciplíne na školách. Veľmi dobre si spomínam články typu dieťatko sa má v škole hlavne hrať, keď potrebuje papať, tak nech sa napapá aj v rámci vyučovania. A toto všetko viedlo k tomu, ďalej sa nabaľovali ďalšie problémy, ďalšie situácie, normatívne financovanie. Áno, pán kolega, celý svet je o flexibilite. A čo z toho vyplýva pre oblasť školstva? Základná škola musí v prvom rade naučiť dieťa, teda musí mu maximálne rozvíjať mozog a následne stredná a vysoká škola má dať študentovi určité penzum poznatkov, aby ho naučila rozmýšľať. O tom je flexibilita.
Pellegrini, Peter, podpredseda NR SR (2020-09-02):
Prezentujme sa a hlasujme o tomto návrhu o elektronických komunikáciách. (Hlasovanie.) Prítomných 128, za 84, proti 41, zdržali sa 2 poslanci, nehlasoval 1. Konštatujem, že Národná rada po opätovnom prerokovaní schválila novelu zákona č. 351/2011 Z. z. o elektronických komunikáciách, vrátenú prezidentkou Slovenskej republiky . Teraz poprosím pani poslankyňu Evu Hudecovú, aby uviedla hlasovanie v druhom čítaní o zákone z 15. júla 2020, ktorým sa mení a dopĺňa zákon č. 176/2015 Z. z. o komisárovi pre deti a komisárovi pre osoby so zdravotným postihnutím, vrátenom prezidentkou Slovenskej republiky na opätovné prerokovanie Národnou radou, tlač 185. Nech sa páči, pani poslankyňa. (Hlasovanie o zákone z 15. júla 2020, ktorým sa mení a dopĺňa zákon č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov v znení neskorších predpisov, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 185.)
Blanár, Juraj, podpredseda NR SR (2022-11-30):
Pán minister, môžete reagovať na faktické poznámky.
Hrnčiar, Andrej, podpredseda NR SR (2019-12-04):
Pani poslankyňa, ja som sa dozvedel, že od devätnástej čakajú výbory.
Matovič, Igor, poslanec NR SR (2024-01-08):
Pani poslankyňa, ďakujem pekne za vaše vystúpenie, mám rád takéto faktografické vystúpenia a kedy-tedy s jemnou dávkou takého nenápadného humoru a pre tých ľudí aj... ľudí, čo počúvajú, tak ich to tak možno trošku aj preberie. Ale ja by som chcel tak dať do pléna takú jednu rečnícku otázku, že celkom by ma zaujímalo, že ako prebiehalo vtedy možno na predsedníctve vašej strany rokovanie o tom, že či teda sa pridať k povaleniu vlády Eduarda Hegera, lebo pred rokom a pár dňami Richard Sulík na tlačovej konferencii, keď oznamoval za stranu SaS, že sa spojili so stranou HLAS Petra Pellegriniho, tak, parafrázujem, hovoril, že, alebo citujem: „Vláda úplne rezignovala na boj proti mafii a korupcii...“ a parafrázujem, a preto je nevyhnutné vysloviť nedôveru vláde Eduarda Hegera, aby čím skôr mohli prísť predčasné voľby, aby prišla vláda, ktorá opätovne bude bojovať proti mafii a korupcii. Čiže naozaj by ma tak zaujímalo a myslím si, že dejiny by si to zaslúžili, aby poznali to rokovanie na predsedníctve Progresívneho Slovenska, ktoré potom zaujalo stanovisko a odporučilo jedinému svojmu zástupcovi Tomášovi Valáškovi, aby teda povalil tú vládu, ktorá prestala bojovať proti mafii a korupcii, lebo myslím si, že aj vaši voliči, aj každý demokratický volič dnes vie, že vtedy ste urobili zásadnú chybu. A možno vás niekto vtedy zaviedol, možno ste tam mali delegáciu z SaS a tí vás tam nejakými argumentami ohúrili, že teda v čom Eduard Heger a jeho vláda nebojujú proti mafii a korupcii a v čom teda táto mafiánska vláda bude lepšia, ktorú tu dnes máme. Myslím si, že spravili ste vtedy zásadnú chybu.
Danko, Andrej, predseda NR SR (2016-06-16):
Ďakujem. Pán poslanec Ľubomír Galko. Nie je v sále. Poprosím pána poslanca Vladimíra Slobodu o reakciu.
Jurinová, Erika, podpredsedníčka NR SR (2012-09-19):
Ďakujem pani poslankyni. S faktickými poznámkami sa neprihlásil žiaden pán poslanec. A keďže sa nám blíži 19.00 hodina, by som vzhľadom na to, že sú ešte dvaja rečníci prihlásení a naozaj tri minúty do 19.00 hodiny, navrhujem, aby sme pokračovali ráno o 9.00 hodine. Je všeobecný súhlas? (Súhlasná reakcia z pléna.) Dobre. Ďakujem vám pekne, že týmto sme vyčerpali popoludňajšie rokovanie. Stretneme sa zajtra ráno o 9.00 hodine pokračovaním v rozprave k tomuto zákonu. Ďakujem pekne. Pekný večer. Ešte sa ospravedlňujem pánovi poslancovi Martvoňovi teda, že som sa tak nechala emocionálne uniesť. (Prerušenie rokovania o 18.57 hodine.)
M. Číž, podpredseda NR SR: (2007-06-19):
Teraz dávam slovo spravodajcovi, ktorého určil navrhnutý gestorský výbor pre hospodársku politiku, pánovi poslancovi Pavlovi Pavlisovi. Pán poslanec, aha, došlo k zmene vo výbore? Tak pán poslanec Rehák má slovo ako spravodajca výboru. Nech sa páči.
Jarjabek, Dušan, poslanec NR SR (2021-11-24):
Takto, aby sme to len veľmi nezužovali na tie 2 %, treba si uvedomiť, že tieto tri fondy majú aj nejaký svoj nehnuteľný majetok. A keď tieto tri fondy zaniknú, ja sa pýtam, čo bude s týmto majetkom, či automaticky prejdú tento, či prejde tento majetok týchto fondov pod ten veľký fond, ktorý vznikne, čo sa s týmto majetkom stane, keď tieto fondy zaniknú. To sú legitímne otázky, samozrejme, ktoré si tuná musíme klásť a na ktoré zatiaľ teda tie odpovede nedostávame. Čo sa týka, ale viete, tie 2 %, pani ministerka má pravdu. Tá kultúrna obec je rozčesnutá na dve časti. Niektorí sú za, niektorí sú proti. Tí, ktorí ich využívali, sú za. Tí, ktorí ich ešte nevyužívali, alebo resp. nevedia, ako ich majú využívať, sú, samozrejme, proti. Tam vidia iba tie 2 % z tých honorárov, ktoré, samozrejme, sa museli odovzdávať nad rámec toho zdanenia, ktorému každý z nás, samozrejme, podlieha. Čiže dve otázky, samozrejme. Dve percentá – vcelku jasné, ale ten majetok. To do dnešného dňa nikto sa k tomu nevyjadril, nikto o tomto nehovorí, vieme len, že vznikne nejaký veľký fond, ktorý by mal teda túto činnosť všetkých tých troch fondov obsiahnuť, avšak o majetku tých starých fondov sa zatiaľ nehovorí, a verte mi, že ten majetok nie je malý.
Bugár, Béla, podpredseda NR SR (2019-10-24):
Môžme... Chcete v rozprave? Môžme sa dohodnúť, že najprv vystúpi pani poslankyňa Shahzad a potom poprípade pán poslanec Zelník ako spravodajca? Nech sa páči, pani poslankyňa Shahzad, máte slovo. Pani poslankyňa, máte nejaký problém?
Blaha, Ľuboš, podpredseda NR SR (2024-02-28):
Pán poslanec Michal Šipoš. (Reakcie z pléna.) V poriadku. Tým pádom pán poslanec Erik Kaliňák, nech sa páči.
Sulík, Richard, predseda NR SR (2010-11-05):
Prosím, páni poslanci, hlasujte teraz o procedurálnom návrhu nepokračovať v rokovaní o návrhu. (Hlasovanie.) Zo 132 prítomných poslancov hlasovalo 56 za, 71 proti, 4 sa zdržali, 1 nehlasoval. Tento návrh nebol schválený.
P. Paška, predseda NR SR: (2009-06-19):
(Hlasovanie.) 142 prítomných, 141 za, 1 nehlasoval. Tento návrh sme schválili.
J. Slabý, poslanec: (2006-10-24):
Výbor Národnej rady Slovenskej republiky pre pôdohospodárstvo, životné prostredie a ochranu prírody správu uznesením č. 19 z 10. októbra 2006 vzal na vedomie a odporučil ju Národnej rade Slovenskej republiky vziať na vedomie. Výbor Národnej rady Slovenskej republiky pre financie, rozpočet a menu správu uznesením č. 32 z 12. októbra 2006 vzal na vedomie a odporučil ju Národnej rade Slovenskej republiky vziať na vedomie. Gestorský výbor uznesením č. 33 zo 16. októbra 2006 schválil spoločnú správu výborov Národnej rady Slovenskej republiky k správe o vodnom hospodárstve v Slovenskej republike za rok 2005 vrátane návrhu uznesenia Národnej rady Slovenskej republiky k uvedenej správe a poveril ma predložiť a predniesť na schôdzi Národnej rady Slovenskej republiky spoločnú správu výborov a návrh na uznesenia Národnej rady Slovenskej republiky, ktorý je prílohou tejto spoločnej správy. Pán predseda, skončil som, prosím, otvorte rozpravu.
Dubéci, Martin, poslanec NR SR (2023-12-13):
Ďakujem za slovo, pán predsedajúci. A ďakujem za prejav, pán poslanec Dvořák. Opäť vecná a kultivovaná diskusia, teším sa. Ja tak isto súhlasím s vaším prístupom, že ten zákon lex konsolidácia nemôžme brať oddelene od štátneho rozpočtu. A konkrétne ako ten, ten veľký záujem vlády priniesť viac peňazí do zdravotníctva by mal byť úzko spojený s otázkou, že na čo ich potrebujeme míňať. A ja sa stotožňujem v tom, že to nie je vec len tejto kapitoly, a mňa to zaujíma, že čo na to povie aj pán kolega Kišš celkovo, ako tie rozpočtové knihy sú veľmi nejasné v tom, akým spôsobom prioritizujú veci, vlastne ako to zdôvodňujú, akým sú za tým nejaké, za tým nejaká ´evidence based´, proste dôkazová logika priorít tej vlády a myslím si, že by sme na tom celkom mali popracovať. Ja ak, neviem, či som to počul dobre, ale ak naozaj sa hýbeme napríklad vo svete, v ktorom my máme jedny z najväčších doplatkov, tak to považujem za absolútne akože šokujúcu vec vzhľadom na to, že stále nám chýbajú tie peniaze a stále to zdravotníctvo neprináša výsledky. Teda ideme nalievať viac peňazí, dávame do toho ešte viac poplatkov a doplatkov a stále tie nemocnice vyzerajú tak, ako vyzerajú. A mne to veľmi pripomína podobnú situáciu, ktorú my sme zažívali aj tu s kolegyňou Mesterovou na vypočutí policajného prezidenta, kde sme mali diskusiu o tom, že máme veľké percento HDP, ktoré ide na Policajný zbor, máme katastrofálnu hliadkovú činnosť v regiónoch, kde proste tí policajti nie sú prístupní, neni sú dostupní a máme katastrofálnu výbavu policajtov a prázdne sklady. Tuto nejako, ja to považujem absolútne až za šokujúce, že v podstate kam sa pozrieme, tak my ideme navyšovať viac peňazí, ale nevedie to k výsledkom a jediné, čo k tomu robíme, že tam ďalej lejeme, lejeme tie peniaze. Tak ďakujem za váš príspevok a verím, že táto diskusia bude naďalej takto konštruktívna. Ďakujem pekne.
Blanár, Juraj, podpredseda NR SR (2021-10-06):
Posledný v rozprave vystúpi pán poslanec Andrej Stančík, nech sa páči.
Vášáryová, Magdaléna, poslankyňa NR SR (2014-06-25):
Pán poslanec, vy ste povedali, že je zarážajúce, ako málo miesta aj v tých správach je venované naozaj európskej politike zo slovenského pohľadu. Nuž zarážajúce. Nakoniec máme zlúčené ministerstvo zahraničných vecí s európskymi záležitosťami, ako keby európske záležitosti patrili pod zahraničné veci, a pritom európske záležitosti sú naše vnútorné záležitosti. Už tento posun je jasným signálom, aké miesto napríklad európska politika má v našej vláde. Čiže ide vlastne viac-menej o presúvanie papierov. My ani tu nemávame žiadne veľké debaty v parlamente, v tom má pravdu pán poslanec Kaník. Poslanci SMER-u, ktorí tu teraz už vôbec nie sú, ale aj na výboroch sedia a väčšinou mlčia. A minister? Ja sa mu nečudujem, že tu nie je, pretože usiluje o nejaké pozície buď na európskej, alebo OSN úrovni, a tak nechce byť prítomný prípadnej nejakej výmene názorov. To by mu mohlo poškodiť. Nakoniec bol v Moskve a vieme, prečo tam bol. Bol tam proste lobovať za to, aby dostal hlas Moskvy pre svoju prípadnú funkciu vo východnej skupine v OSN. Áno, vy ste to tiež podčiarkli. Ide len o to, čo Európska únia znamená, my sme si zatiaľ v týchto materiáloch a v týchto vystúpeniach ešte nikdy nedali otázku, vlastne čo my pre ňu. Tak ďaleko sme ešte zatiaľ nedošli.
Kremský, Peter, poslanec NR SR (2020-09-16):
Ja naozaj nechápem, že tento príspevok predviedol alebo predniesol bývalý minister práce a sociálnych vecí, ktorý dlhé roky bojoval proti tomu, aby minimálna mzda rástla jasným vzorcom, dopredu stanoveným, pravidelne, ale spoľahol sa na to, že vždy vláda stanoví výšku minimálnej mzdy a, samozrejme, veľmi účinne marketingovo ho v tom podporoval jeho stranícky šéf Robert Fico, ktorý tu práve teraz predal niečo, čo ani nikdy nemal, ako dobrý marketér. Chcel by som pripomenúť jednu veľmi dôležitú vec, že minimálna mzda sa nestanovuje len pre štátne podniky a pre štátne inštitúcie, ale pre státisíce súkromných firiem, ktoré zamestnávajú ľudí a vytvárajú pracovné miesta. Štát nikdy žiadne pracovné miesto nevytvoril. Pracovné miesta vytvárajú súkromné firmy a, pán exminister a pán expremiér, ak si myslíte, že výška minimálnej mzdy nemá vplyv na ekonomiku, tak popierate základné piliere ekonomiky. Veľmi sa tomu nečudujem, pán Richter, ak sa odvolávate na Marxa, ak jeho Kapitál považujete za niečo vzorové, no žiaľ, je to niečo, čo prinieslo svetu veľmi veľa zlého a ešte aj prináša a ja by som bol naozaj veľmi nerád, aby sa Slovensko týmto niekedy riadilo. Ja si myslím, že minimálna mzda by sa v budúcom roku vôbec nemala zvýšiť, pretože ekonomika klesla v tomto roku. Ak chcete z niečoho, čo kleslo, vyrobiť niečo, čo rastie, je to nezmysel, ako keby ste z vody vyrobili kokakolu. Ale niektorí to asi dokážu.
T. Cabaj, podpredseda NR SR: (2009-04-29):
Poprosím pani predkladateľku pani profesorku Tóthovú, spravodajcu, keby zaujali svoje miesta, a do rozpravy o návrhu poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov , je prihlásený pán poslanec Bastrnák. Má slovo. (Ruch v sále.) Kolegyne, kolegovia, poprosím o kľud v rokovacej sále, aby sme mohli pokračovať. (Neustály ruch v sále.) Ešte raz vyzývam všetkých poslancov, ktorí si majú čo povedať medzi sebou, nech opustia rokovaciu miestnosť, aby sme mohli v rokovaní pokračovať. Vytvorme priestor tak, aby v diskusii mohol pán kolega vystúpiť. Slovo má pán poslanec Bastrnák. Takže, nech sa páči, pán kolega, máte slovo.
Danko, Andrej, podpredseda NR SR (2024-05-22):
Odpustite si svoj cynizmus, lebo dá sa...
Marosz, Ján, poslanec NR SR (2017-06-21):
Ďakujem za slovo. Pár faktov, pán župan. Podľa mojich informácií na tie projekty, ktoré sú z eurofondov, ešte máme pracovnú silu, ale na tie nové, ktoré sú teraz v tom pláne, už pracovnú silu nemáme a museli by sme ju dovážať. Čiže by na tých úsekoch robili Rumuni, Srbi. Takže do konfrontácie tento fakt. Ďalej, že ako pomáhate Slovenskej republike. Tak si zoberme zase analýzu INEKO, v pätnástom roku ste vyhlásili v krátkom čase tri veľké stavebné tendre na najväčšie projekty, konkrétne Čadca – Bukov, Prešov západ, Budimír – Bidovce, mali na to veľmi krátky čas firmy vrátane Vianoc, tak tá súťaž aj dopadla. Bol to jednoducho kartel, kde rozdiel medzi najnižšou a najvyššou ponukou bolo 3 – 4 %, keď bežne, štandardne, keď sa normálne súťaží, by to mohlo byť až 20 – 22 % odskok od najvyššej a najnižšej ceny. V čísle teda napríklad sme mohli ušetriť len na tých dvoch úsekoch pri Prešove a Čadci nejakých 114 mil. eur a za to by sa dalo postaviť 10 až 15 km rýchlostnej cesty. Takže asi takýmto spôsobom pristupuje SMER k výstavbe diaľnic, v pozadí sú oligarchovia, ktorí sa spájajú do kartelov a tie ceny diaľnic sú jednoducho predražené. Takže toľko k tým faktom. A už len pripomeniem, že od roku 2002 ste poslancom Národnej rady, od roku 2005 ste županom, dosť dlhý čas na to, aby sa niečo, niečo konkrétne aj v tej dopravnej infraštruktúre v Žilinskom kraji udialo. Opak je pravdou, problémy len narastajú a teraz hrozí, že sa vám to vráti, napríklad aj na tých Kysuciach v tej volebnej kampani. Ďakujem.
Kollár, Boris, predseda NR SR (2021-09-16):
Prosím, prezentujme sa a hlasujeme. (Hlasovanie.) Prítomných 122 poslancov, za 80, proti 9, zdržalo sa 33. Konštatujem, že sme tento návrh schválili. Pani poslankyne, páni poslanci, odhlasovali sme prerokované body programu. Nadnes po hlasovaní o 17. hodine bola na žiadosť skupiny poslancov zvolaná 41. schôdza, tá sa neuskutočnila. Mal to byť návrh na vyslovenie nedôvery členovi vlády Márii Kolíkovej. Vzhľadom na to, že navrhovatelia vzali tento návrh späť, je konanie tejto schôdze bezpredmetné a budeme pokračovať ďalšími bodmi programu 40. schôdze. Máme tu ešte dva procedurálne návrhy. S prvým procedurálnym návrhom vystúpi pani poslankyňa Šebová a po nej pán poslanec Krošlák. Nech sa páči.
D. Švantner, poslanec: (2002-02-13):
Chcel by som ešte reagovať na tú záležitosť, že ste hovorili o znížení ceny za akcie vzhľadom na to, že boli vyplatené dividendy. Pán podpredseda vlády, povedzte, prečo sme nepočkali do konca roka, aby sme po valnom zhromaždení mohli zobrať ďalšie dividendy za akcie, ktoré boli predané z Transpetrolu, z VSŽ? Ďakujem.
Blcháč, Ján, poslanec NR SR (2022-03-17):
Ďakujem pekne za slovo, pán podpredseda. Vážený pán poslanec Miloš Svrček, ďakujem za túto iniciatívu, ktorú si predložil, a chceme to úplne podporiť. Vzhľadom k tomu, že my, ktorí poznáme trošku bližšie činnosť či už výskumnú, alebo publikačnú a ďalšiu Matice slovenskej, a tie informácie, ktoré aj pred chvíľkou odzneli, tie reálie, čísla, to sú čísla, ale sú to aj konkrétni ľudia, ktorí sa venujú udržiavaniu odkazu matičiarov. Vieme, aká je, aká bola pohnutá história Matice, ktoré, ktorá bola niekoľkokrát prerušená, a preto si táto inštitúcia zaslúži našu pozornosť. A ja verím, že v druhom čítaní ešte príde aj návrh na zvýšenie, tak ako to povedal môj predrečník, už len toho dôvodu, že keď si tento návrh pripravoval, tak ešte ani nebolo známe, neboli známe ďalšie veci. Vidíme, ako sa vyvíjajú hlavne ceny energií, pretože my napríklad v Liptovskom Mikuláši poskytujeme Matici za jedno euro ročne priestor, ale energie a ďalšie veci si musí platiť sama vo všetkých tých miestnych odboroch a domoch Matice slovenskej, v ktorých sa tá činnosť vykonáva. Ja osobne som aj predplatiteľom Slovenských národných novín, čítam ich, vždy si odbalím z toho igelitu, vyseparujem tú, ten igelit do, medzi, medzi plasty a potom si prečítam, odložím tie Slovenské národné noviny a musím povedať, že takýchto predplatiteľov je strašne veľa. My klub nemáme, tak ja si nemôžem prečítať tie noviny na klube, ale rád si ich predplatím aj si ich predplácam dlhé roky. Ďakujem pekne.
Majorová Garstková, Jana, poslankyňa NR SR (2023-05-25):
Ďakujem pekne za slovo. Pán kolega Marián Saloň, ja s tebou súhlasím, že tento návrh možno mohol byť skôr. Ja som podobného názoru. Chcem zdôrazniť ešte raz, že dobrovoľné hasičské zbory sú základnými organizačnými jednotkami Dobrovoľnej požiarnej ochrany Slovenskej republiky, ktorá je občianskym združením. Občianske združenia, mnohé občianske združenia aj v súčasnosti, keď napíšu dobrý projekt, môžu žiadať o dotáciu. Nerozumiem, prečo by to v tomto prípade tak nemalo byť. Ide teda o zrovnoprávnenie v tomto návrhu zákona o možnosti čerpania dotácií občianskymi združeniami. Ide o zefektívnenie systému udeľovania dotácie a tento návrh zákona podľa mňa do tohto celého vnáša poriadok. Ďakujem pekne za slovo.
A. Belousovová, podpredsedníčka NR SR: (2009-03-10):
Pán poslanec Miššík, nech sa páči.
Hrušovský, Pavol, podpredseda NR SR (2010-12-16):
S faktickými poznámkami na vystúpenie pána spoločného spravodajcu – piati páni poslanci, resp. štyria. Pán poslanec Matej má procedurálny návrh, ktorý uprednostním pred faktickými poznámkami. Nech sa páči, pán poslanec.
Laurenčík, Milan, podpredseda NR SR (2021-12-07):
Poprosím kľud v sále. Páni poslanci, prosím, aby ste sa ukľudnili. No vyzerá, že sa mi to nedarí. Vyhlasujem prestávku do 11. hod., kedy budeme hlasovať. (Prestávka.)
Danko, Andrej, predseda NR SR (2018-12-13):
Ďakujem, pán poslanec. Na vystúpenie pána poslanca jedna faktická. Uzatváram možnosť prihlásenia. Pán poslanec Baránik.
V. Veteška, podpredseda NR SR: (2005-12-06):
Nech sa páči, pani poslankyňa Sárközy. Uzatváram možnosť podania ďalších prihlášok do rozpravy.
Bugár, Béla, podpredseda NR SR (2019-09-18):
Ako posledný v rozprave vystúpi pán poslanec Galek. Nech sa páči.
Žiga, Peter, podpredseda NR SR (2023-12-13):
Pán poslanec Pročko, procedurálny návrh.
Mezenská, Helena, poslankyňa NR SR (2014-07-03):
Tak na svoju obhajobu, za tým, že sa stretávam s chaotickým prístupom v legislatívnej činnosti, za tým si plne stojím. Ako, vstupovať do jedného zákona niekoľkokrát a vykonávať parciálne, tendenčné vstupy považujem za nedôstojné a veľmi neprofesionálne, tak ako aj implementovanie zásadných ustanovení do spoločných správ. No a čo sa týka toho, že nepodporujem zákony, ktoré vy v prospotrebiteľskej politike predkladáte, tak toto nie je pravda. Pokiaľ predkladáte zákony, ktoré svedčia len o haló efekte a sú len účelové, sú vágne, nemajú možnosti ich vykonateľnosti, tak nechcite odo mňa, pán poslanec Martvoň, aby som takéto nedokonalé, nedôsledné návrhy zákonov podporila. Nehnevajte sa, nebudem podporovať nekoncepčný, nesystémový a lajdácky, nedôsledný prístup k príprave zákonov, ktoré súvisia nie len so spotrebiteľmi, ale s ochranou práv občanov ako takých. Ďakujem.
P. Hrušovský, podpredseda NR SR: (2002-05-15):
(Hlasovanie.)108 prítomných, 107 za, 1 nehlasoval. Návrh sme schválili. Teraz poprosím pána poslanca Delingu, aby uvádzal hlasovanie k návrhu zákona, ktorým sa mení a dopĺňa zákon č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov . Pán poslanec Delinga. P. Delinga, poslanec: Ďakujem pekne. Pán predsedajúci, vážená snemovňa, budeme hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku predložiť vládny návrh zákona do druhého čítania.
Pellegrini, Peter, predseda NR SR (2015-07-03):
Prezentujme sa a hlasujme o bodoch spoločnej správy 1 až 6, 8, 10 až 15 a 17 až 20 spoločne s odporúčaním gestorského výboru schváliť. (Hlasovanie.) Prítomných 120 poslancov, za hlasovalo 78, zdržalo sa 42 poslancov. Tieto body sme schválili.
Šimečka, Michal, podpredseda NR SR (2024-02-21):
Ďakujem vám veľmi pekne. Teraz by som rád dal slovo spravodajkyni, ktorú určil gestorský ústavnoprávny výbor, pani poslankyni Lucii Plavákovej. Nech sa páči.